ของแพงย่อมดีกว่าจริงไหม? จำเป็นแค่ไหนที่ราคาของเครื่องสำอางจากแบรนด์แฟชั่นต้องสูงลิ่วขนาดนั้น?
เคยคุยกันระหว่างเพื่อนสาวบ้างไหมว่าทำไมสินค้าความงามที่แฟชั่นเฮาส์ต่างๆ ทำออกมาขายจึงมีราคาสูงกว่ายี่ห้ออื่นๆ ที่ผลิตมานานกว่าหรือมีความเฉพาะทางมากกว่า ดังเช่นสินค้าบิวตี้ตามร้านขายยา (Drugstore) ที่มาในราคาย่อมเยา ทั้งๆ ที่ก็เป็นสินค้าประเภทเดียวกัน บางครั้งส่วนผสมก็ไม่หนีกันสักเท่าไร แล้วทำไมราคาถึงได้ห่างกันหลายเท่าตัว แท้จริงแล้วเราไม่จำเป็นต้องซื้อของแพงก็ได้ หรือเราควรลงทุนเลือกซื้อของแพงไปเลยเพื่อคาดหวังผลลัพธ์ที่ดีกว่า แต่คำว่า ดีกว่า ในที่นี่ ควรดีขนาดไหนถึงจะคุ้มค่ากับเงินที่เสียไป ทำไมแฟชั่นแบรนด์ถึงอยากมีบิวตี้แบรนด์เป็นของตัวเองปัจจุบันแบรนด์แฟชั่นจำนวนมากต้องการก้าวกระโดดเข้าสู่สนามเครื่องสำอางลักชัวรี อาทิ Chanel ที่เริ่มเข้าสู่วงการบิวตี้ครั้งแรกในปี 1996 ด้วยการออกน้ำหอม Allure ถัดจากนั้นอีก 2 ปี จึงปล่อยน้ำหอมสำหรับผู้ชายกลิ่นแรกในชื่อ Allure Homme แล้วค่อยมาถึงไลน์สกินแคร์อย่าง Précision หลังจากนั้นก็มีลักชัวรีแบรนด์อีกหลายเจ้าตามมาติดๆ ไม่ว่าจะเป็น Gucci Tom Ford Beauty Lanvin Dolce & Gabbana BurberryChristian Dior หรือ Christian Louboutin เป็นต้นPhoto: Chanel หนึ่งในแบรนด์ที่ต้องพูดถึงได้แก่ Tom Ford Beauty เพราะมีทั้งเมกอัปและน้ำหอม เปิดตัวครั้งแรกเมื่อปี 2007 ฟอร์ดกล่าวว่า ผมชื่นชอบบิวตี้เมกอัปมาตั้งแต่เด็กๆ เวลามีโชว์ผมจะใช้เวลาเป็นวันๆ พูดคุยกับเมกอัปอาร์ติสเพื่อให้ลุคในโชว์ออกมาเพอร์เฟกต์ที่สุด อีกทั้งบิวตี้ไอเท็มยังทำให้เราเข้าถึงลูกค้าและมีฐานลูกค้าที่กว้างขึ้นอีกด้วยPhoto: Tom Ford Beautyส่วน ฟิลลิป ลิม (Phillip Lim) เสริมว่า บิวตี้ทำให้เราได้ลูกค้าเพิ่ม ในขณะที่ Burberry ก็ตั้งเป้ายอดขายเพิ่มขึ้นจากปีก่อนหน้าถึง 1 ใน 4 เช่นเดียวกับ Gucci และ Dolce & Gabbana ก็ต่างพึ่งพายอดขายจากน้ำหอมเป็นหลักเช่นกันแฟชั่นแบรนด์มองว่าผลิตภัณฑ์ความงามต่างๆ ช่วยให้ภาพลักษณ์ของแบรนด์ดีขึ้น ทั้งยังขยายตลาดสู่สินค้าบิวตี้ได้อีกด้วย แต่ต้องมีขั้นตอนการขายเพื่อรักษาภาพลักษณ์หรูหราของแบรนด์ ตั้งแต่ควบคุมการผลิต ช่องทางการขาย และการกำหนดราคา นอกจากนั้นบิวตี้ไอเท็มจากห้องเสื้อหรูเหล่านี้ยังมีโอกาสได้วางจำหน่ายอย่างเอ็กซ์คลูซีฟในบูติกส่วนตัวอีกด้วย รวมถึงช่องทางออนไลน์และเคาน์เตอร์พิเศษในห้างสรรพสินค้าระดับพรีเมียมนอกจากแบรนด์ขาประจำที่มีสินค้าความงามออกวางจำหน่ายอยู่แล้ว บางครั้งเรายังมีโอกาสได้เห็นการร่วมมือกันระหว่างแฟชั่นเฮาส์กับแบรนด์บิวตี้ต่างๆ ในการออกไอเท็มพิเศษแบบลิมิเต็ดอิดิชัน ดังเช่นที่ ไดอานา โฮ (Diana Ho) แบรนด์แมเนเจอร์ของ Shu Uemura Hong Kong กล่าวไว้ว่า การจับมือกันออกสินค้าพิเศษสร้างประโยชน์ร่วมกันทั้ง 2 ฝ่าย Photo: Christian Louboutin เอาเข้าจริงมันจำเป็นแค่ไหนที่ต้องช้อปปิ้งบิวตี้แบรนด์ที่มีราคาสูง สิ่งที่ทำให้บิวตี้แบรนด์ระดับไฮเอนด์ต้องตั้งราคาสูงขนาดนั้น เนื่องจากชื่อแบรนด์นั้นมีมูลค่า อย่าลืมว่าโลโก้แบรนด์ที่ประดับบนเสื้อยืดก็ขายได้แล้ว เมื่อไปอยู่บนสินค้าชิ้นนั้นๆ จะยิ่งส่งผลให้แพ็กเกจมีความสวยหรูน่าจับจองเป็นเจ้าของ และดูต่างจากสินค้าบิวตี้ทั่วไป แต่ถ้าพูดถึงส่วนผสมพื้นฐาน ทั้งของแพงและของถูกไม่ต่างกันนัก เว้นเสียแต่ว่าแบรนด์ราคาสูงมักมีส่วนผสมที่เป็นกลิ่นหอมและเม็ดสีต่างๆ เพิ่มเสริมเข้าไป ทำให้ไม่ต้องใช้ในปริมาณมากหรือต้องเติมระหว่างวัน ชิ้นไหนควรถูก ชิ้นไหนควรแพง?บางครั้งเราก็ไม่จำเป็นต้องซื้อแต่ของแพง เพราะบางชิ้นเราสามารถเลือกใช้จากแบรนด์ราคาย่อมเยาได้ ไม่ว่าจะเป็นสกินแคร์ เมกอัป หรืออุปกรณ์แต่งหน้าต่างๆ ถ้าใครไม่ชัวร์ลองดูไกด์ไลน์ที่เราแนะนำให้ด้านล่างสุดท้ายแล้ว ปัจจัยในกระเป๋าคงเป็นตัวตัดสินใจว่าคุณจะเลือกไปทางไหน บางไอเท็มอาจไม่ต้องลงทุนอะไรมาก แต่กลับบางชิ้นเราคงต้องยอมบ้างเพื่อแลกกับความคุ้มค่า แต่จำไว้ว่า ของดีไม่ได้หมายความว่าต้องแพงเสมอไป แต่ถ้าได้หยิบอะไรเก๋ๆ ออกมาใช้บ้างมันก็ย่อมรู้สึกดีกว่าเป็นธรรมดา พิสูจน์อักษร:Photo: อ้างอิง:
แฟชั่นแบรนด์มองว่าผลิตภัณฑ์ความงามต่างๆ ช่วยให้ภาพลักษณ์ของแบรนด์ดีขึ้น ทั้งยังขยายตลาดสู่สินค้าบิวตี้ได้อีกด้วย แต่ต้องมีขั้นตอนการขายเพื่อรักษาภาพลักษณ์หรูหราของแบรนด์ ตั้งแต่ควบคุมการผลิต ช่องทางการขาย และการกำหนดราคาสิ่งที่ทำให้บิวตี้แบรนด์ระดับไฮเอนด์ต้องตั้งราคาสูงขนาดนั้น เนื่องจากชื่อแบรนด์นั้นมีมูลค่า อย่าลืมว่าโลโก้แบรนด์ที่แค่ประดับบนเสื้อยืดก็ขายได้แล้ว เมื่อไปอยู่บนสินค้าชิ้นนั้นๆ จะยิ่งส่งผลให้แพ็กเกจมีความสวยหรูน่าจับจองเป็นเจ้าของ และดูต่างจากสินค้าบิวตี้ทั่วไปแต่ถ้าพูดถึงส่วนผสมพื้นฐาน ทั้งของแพงและของถูกไม่ต่างกันนัก เว้นเสียแต่ว่าแบรนด์ราคาสูงมักมีส่วนผสมที่เป็นกลิ่นหอมและเม็ดสีต่างๆ เพิ่มเสริมเข้าไป ทำให้ไม่ต้องใช้ในปริมาณมากหรือต้องเติมระหว่างวัน 